Kohtuasi C‑65/13

Euroopa Parlament

versus

Euroopa Komisjon

„Tühistamishagi — Määrus (EL) nr 492/2011 — Rakendusotsus 2012/733/EL — EURES võrgustik — Euroopa Komisjoni rakenduspädevus — Ulatus — ELTL artikli 291 lõige 2”

Kokkuvõte – Euroopa Kohtu otsus (teine koda), 15. oktoober 2014

Euroopa Liidu institutsioonid – Pädevuse teostamine – Komisjonile rakendusaktide vastuvõtmiseks antud rakenduspädevus – Piirid – Hindamine asjaomase seadusandliku akti üldistest põhieesmärkidest ning vastu võetud rakendusakti sätete vajalikkusest või tarvilikkusest lähtudes – Otsuse 2012/733 vastuvõtmine – Komisjonile antud rakenduspädevuse piiride ületamine – Puudumine

(ELTL artikli 291 lõige 2; Euroopa Parlamendi ja nõukogu määrus nr 492/2011, artikli 11 lõike 1 teine lõik, artiklid 12, 13, 21, 29 ja 38; komisjoni otsus 2012/733)

Kui komisjonile on ELTL artikli 291 lõike 2 alusel antud rakenduspädevus, peab ta täpsustama seadusandliku akti sisu, et tagada selle rakendamine kõigis liikmesriikides ühetaolistel tingimustel. Olukord on nii, kui tema vastuvõetud rakendusakti sätted esiteks järgivad seadusandliku akti üldisi põhieesmärke ja teiseks on vajalikud või tarvilikud selle rakendamiseks, ilma seda täiendamata või muutmata.

Need tingimused on täidetud otsuses 2012/733/EL, millega rakendatakse määrust nr 492/2011 seoses vabade töökohtade ja töötaotlejate vahendusega ning EURESi taasloomisega, mis tugineb määruse nr 492/2011 (töötajate liikumisvabaduse kohta liidu piires) artiklis 38 komisjonile antud rakenduspädevusele. Nimelt esiteks järgib otsus 2012/733 määruse nr 492/2011 II peatüki üldist põhieesmärki anda töötajatele võimalus võtta vastu konkreetseid tööpakkumisi liidu teistest piirkondadest, tagades üldiselt parema ülevaate tööturul toimuvast, kuna nagu selle otsuse põhjendusest 4 ja artiklist 2 ilmneb, et sarnaselt määrusega nr 492/2011 on selle otsusega soovitud edendada töötajate piiriülest geograafilist liikuvust, soodustades ühise tegevusraamistiku, st EURES raames läbipaistvust ja teabevahetust Euroopa tööturgude kohta.

Teiseks, kuna määruse nr 492/2011 artiklit 38 tuleb tõlgendada ELTL artikli 291 alusel, siis artiklis 38 esinev viide vajalikele meetmetele osundab vajadusele tagada selle määruse rakendamine kõigis liikmesriikides ühetaolistel tingimustel, ilma et see siiski mõjutaks rakenduspädevuse ulatust, mis komisjonil on sama määruse II peatükis kehtestatud raamistiku alusel. Arvestades sellega seoses seda, et EURES ei asutatud määrusega nr 492/2011, siis see määrus ja eelkõige määruse artikli 11 lõike 1 teine lõik annab komisjonile pädevuse töötada välja eeskirjad komisjoni ja liikmesriikide ühiseks tegutsemiseks vabade töökohtade ja töötaotlejate vahendamisel kogu liidus ja sellest tuleneval töötajate tööle paigutamisel. EURES juhatuse loomine ja sellele konsultatiivse rolli omistamine otsusega 2012/733 ei täienda ega muuda määrusega nr 492/2011 loodud raamistikku, kuna sellega on soovitud vaid tagada selles määruses ette nähtud ühise tegutsemise tõhus toimimine, ilma et seejuures omastataks vastavalt määruse artiklitega 21 ja 29 loodud nõuandekomitee ja tehnilise komitee pädevust. Samuti ei saa nõustuda, et pelgalt EURES põhikirja tulevase vastuvõtmise sätestamisega on komisjon ületanud oma rakenduspädevust. Nimelt ei täienda ega muuda selle otsuse artikkel 10 viidatud määrusega loodud raamistikku, kuna selle sättega ja seal nimetatud toiminguga soovitakse üksnes lihtsustada EURES siseselt teabe vahetamist, mis on ette nähtud selle määruse artiklites 12 ja 13, ning soodustada selle tõhusat toimimist.

(vt punktid 40, 43, 46, 50, 52, 60, 87 ja 92)

Kohtuasi C‑65/13

Euroopa Parlament

versus

Euroopa Komisjon

„Tühistamishagi — Määrus (EL) nr 492/2011 — Rakendusotsus 2012/733/EL — EURES võrgustik — Euroopa Komisjoni rakenduspädevus — Ulatus — ELTL artikli 291 lõige 2”

Kokkuvõte – Euroopa Kohtu otsus (teine koda), 15. oktoober 2014

Euroopa Liidu institutsioonid — Pädevuse teostamine — Komisjonile rakendusaktide vastuvõtmiseks antud rakenduspädevus — Piirid — Hindamine asjaomase seadusandliku akti üldistest põhieesmärkidest ning vastu võetud rakendusakti sätete vajalikkusest või tarvilikkusest lähtudes — Otsuse 2012/733 vastuvõtmine — Komisjonile antud rakenduspädevuse piiride ületamine — Puudumine

(ELTL artikli 291 lõige 2; Euroopa Parlamendi ja nõukogu määrus nr 492/2011, artikli 11 lõike 1 teine lõik, artiklid 12, 13, 21, 29 ja 38; komisjoni otsus 2012/733)

Kui komisjonile on ELTL artikli 291 lõike 2 alusel antud rakenduspädevus, peab ta täpsustama seadusandliku akti sisu, et tagada selle rakendamine kõigis liikmesriikides ühetaolistel tingimustel. Olukord on nii, kui tema vastuvõetud rakendusakti sätted esiteks järgivad seadusandliku akti üldisi põhieesmärke ja teiseks on vajalikud või tarvilikud selle rakendamiseks, ilma seda täiendamata või muutmata.

Need tingimused on täidetud otsuses 2012/733/EL, millega rakendatakse määrust nr 492/2011 seoses vabade töökohtade ja töötaotlejate vahendusega ning EURESi taasloomisega, mis tugineb määruse nr 492/2011 (töötajate liikumisvabaduse kohta liidu piires) artiklis 38 komisjonile antud rakenduspädevusele. Nimelt esiteks järgib otsus 2012/733 määruse nr 492/2011 II peatüki üldist põhieesmärki anda töötajatele võimalus võtta vastu konkreetseid tööpakkumisi liidu teistest piirkondadest, tagades üldiselt parema ülevaate tööturul toimuvast, kuna nagu selle otsuse põhjendusest 4 ja artiklist 2 ilmneb, et sarnaselt määrusega nr 492/2011 on selle otsusega soovitud edendada töötajate piiriülest geograafilist liikuvust, soodustades ühise tegevusraamistiku, st EURES raames läbipaistvust ja teabevahetust Euroopa tööturgude kohta.

Teiseks, kuna määruse nr 492/2011 artiklit 38 tuleb tõlgendada ELTL artikli 291 alusel, siis artiklis 38 esinev viide vajalikele meetmetele osundab vajadusele tagada selle määruse rakendamine kõigis liikmesriikides ühetaolistel tingimustel, ilma et see siiski mõjutaks rakenduspädevuse ulatust, mis komisjonil on sama määruse II peatükis kehtestatud raamistiku alusel. Arvestades sellega seoses seda, et EURES ei asutatud määrusega nr 492/2011, siis see määrus ja eelkõige määruse artikli 11 lõike 1 teine lõik annab komisjonile pädevuse töötada välja eeskirjad komisjoni ja liikmesriikide ühiseks tegutsemiseks vabade töökohtade ja töötaotlejate vahendamisel kogu liidus ja sellest tuleneval töötajate tööle paigutamisel. EURES juhatuse loomine ja sellele konsultatiivse rolli omistamine otsusega 2012/733 ei täienda ega muuda määrusega nr 492/2011 loodud raamistikku, kuna sellega on soovitud vaid tagada selles määruses ette nähtud ühise tegutsemise tõhus toimimine, ilma et seejuures omastataks vastavalt määruse artiklitega 21 ja 29 loodud nõuandekomitee ja tehnilise komitee pädevust. Samuti ei saa nõustuda, et pelgalt EURES põhikirja tulevase vastuvõtmise sätestamisega on komisjon ületanud oma rakenduspädevust. Nimelt ei täienda ega muuda selle otsuse artikkel 10 viidatud määrusega loodud raamistikku, kuna selle sättega ja seal nimetatud toiminguga soovitakse üksnes lihtsustada EURES siseselt teabe vahetamist, mis on ette nähtud selle määruse artiklites 12 ja 13, ning soodustada selle tõhusat toimimist.

(vt punktid 40, 43, 46, 50, 52, 60, 87 ja 92)